འདིར་གཙོ་བོ་གནས་ཆེན་ཙ་རི་དང་བྱིན་རླབས་མཉམ་པ་དཔལ་འཁོར་ལོ་སྡོམ་པའི་གནས་མཆོག་རྒན་གྱའི་བྲག་དཀར་ཞེས་ཡོངས་སུ་གྲགས་པའི་གནས་འདི་ལ།རྩེ་སྐོར་བར་སྐོར་རིང་སྐོར་གསུམ་ཡོད་པ་ལས་བར་སྐོར་ལ་ཕྱིན་པའི་གནས་ཚུལ་ཡི་གེའི་གཟུགས་སུ་ཕབ་པ་ལ།སྐོར་ལམ་དུ་མ་ཎི་དབྱངས་སུ་གྱེར་བ་དང་ཁ་ཏོན་འདོན་པ།དགེ་བའི་སེམས་དང་བཅས་ངག་འཁྱལ་སྤངས་ཏེ་འགྲོ་བ་ཡིན།སྐོར་མགོ་གང་ནས་འཛིན་ན་དེ་ནས་ཡར་ལ་ཕྱག་གསུམ་འཚལ།སྤྲེལ་ལོར་བར་སྐོར་ཐེངས་གཅིག་ཕྱིན་ན་མ་ཎི་དུང་ཕྱུར་གསུམ་གྱི་ཕན་ཡོན་ཡོད་པར་བཞེད།བར་སྐོར་ལ་སྤྱི་ལེ༢༣ཡས་མས་ཡོད་ལ།མཚོ་ངོས་ལས་ཆེས་མཐོ་སར་སྨི༣༩༥༠དང་།ཆེས་དམའ་སར༣༡༥༦ཡས་མས་ཡིན།